George Yaw Gyan-Baffour

**George Yaw Gyan-Baffour** (dɔgebo 27 maakye 1951) e la Ghana baabo economist ane pɔletesean. O e la begemaale die mɛmba koroo naŋ areko Wenchi Gbandige yi 2005 te tɔ 2001. O da e la vinviŋ vuo ara Howard University Washington, D. C., poɔ yi 1993 te tɔ 2001. O e la mɛmba ko a wɔɔ paate ane minisa koroo ko sɛgeroo Ghana poɔ.

## Nyɔvore Piiluu ane Ganzanne
Ba da dͻge la Gyan-Baffour Wenchi naŋ be a Brong Ahafo Irigyin a Ghana poͻ. O da gaa la a University of Ghana a te baare de o Bachelor of Arts degeree economics poͻ. O da kyoŋgaa la Helsinki Sakuuri ba naŋ erԑ Economics Finland paaloŋ poͻ a be la ka o da te de o Diploma a Economics poͻ. A puoriŋ o da la de la o master's degeree ane Doctor of Philosophy degeree ba naŋ da wa de o a University of Wisconsin, Madison paaloŋ poͻ. O da la taa la o post doctoral diploma a yi Harvard University poͻ.

## Nyͻvore Toma
George Gyan-Baffour da e la professor of management a Howard University poͻ a yi a yuoni 1993 a te tͻ 2001 poͻ. A Wͻͻ Naa naŋ da wa nyԑ zunoͻ a Ghana zaa nu-neԑ 2000 poͻ, o da leԑ wa la Ghana paaloŋ poͻ ka a Ghana Yidaandͻͻ John Kufour da iri o ka o e a Director General a ko a paaloŋ ziyuo yelsԑgere Commission 2002 poͻ. A da e la a wagere ŋa poͻ ka o da fͻrͻ wa ne a yeli ŋa overseeing ane assessing a rate a kyaare a paaloŋ ziyuo. O daŋ nyԑ la a ziyuo Coordinated Program a ko a Economic ane Social Ziyuo a Ghana paaloŋ poͻ.

## Pͻletese Nyͻvore
O bare la o tonnoͻre a yuoni 2004 poͻ ka lԑ na soŋ ka o tõͻ tu o pͻletese yeltarre. A yuoni na poͻ, o da gaa arԑԑ a begemaaleba kpamkpire ŋmeԑbo a Wenchi gbandige poͻ a Wͻͻ Naa yuori eŋԑ. O da die la kyԑ naŋ kyoŋ gaa nimitͻͻre a te di nu-neԑ naŋ da tuuro gbԑԑ- bota a yuomo 2008, 2012 ane 2016 poͻ. A Ghana Yidaandͻͻ Kufour da iri o la ka o e a Dipiti Minisita a ko a Finance ane Economic Planning a yi March 2005 a te tͻ December 2008 poͻ.

A yuoni 2015 poͻ, o da daa yie yeŋ a te zagere Mahama Naaŋ yelsԑgere ka ba bͻ a gͻbenԑnte bailout naŋ na yi International Monetary Fund zie. O da sagedeԑ la ka a economic yelferre a paaloŋ poͻ da na baŋ nyԑ la maaloo ka ba naŋ pԑŋ libie a paaloŋ meŋԑ poͻ.

## 2004 Nuuri Neɛbo
Ba da fͻrͻ iri la Gyan-Baffour ka o e begemaala a ko a Wenchi gbandige deme ba naŋ da wa ŋmaa o a yi ne a Wenchi East ane Wenchi West gbandige poͻ. Ba da neԑ la nuuri a iri o a 2004 Ghana zaa nu-neԑ baaroo poͻ. O da la maaleŋ are ko la a o gbandige deme a begemaale die anaare a republic of Ghana anaare soba poͻ.  O da die la ane noba 18,183 a yi noba 33,806 zaa naŋ neԑ ba nuuri soŋ poͻ. A ŋaa are ko la 53.8% noba naŋ neͻ ba nuuri soŋ poͻ. O da nyԑ la zunoͻ o dataare Abdul-Latif Umar Abdullah naŋ are a Convention People's Party yuori eŋԑ, Alhaji Alhassan Bene naŋ are a Every Ghanaian Living Everywhere Party ane Osei Kwadwo Hayford naŋda are o yoŋ a ba poͻ Naa kaŋa zaa poͻ. A bama zaa da nyԑ la noba 286, 7,669 ane 6,668 naŋ kyoŋ tutaa a le ne o zu a noba na zaa naŋ neԑ ba nuuri soŋ poͻ. A ŋaa are ko la 3.8%, 22.7% and 19.7% a noba zaa naŋ neԑ ba nuuri soŋ poͻ. Gyan-Baffour da die la a nu-neԑ poͻ a Wͻͻ Naa yuori eŋԑ. O gbandige da poͻ la a begemaale pie ne anaare kogiri a yi begemaale kogiri lezare ne anaare a Wͻͻ Naa naŋ da de a Brong Ahafo Irigyin a Ghana paaloŋ poͻ. A zaa poͻ, a Wͻͻ Naa da taa la begemaaleba yaga naŋ e kͻͻ ane lezare ne anii a yi ne kogiri turi ane lezare ne pie kogiri poͻ a  die anaare a republic of Ghana anaare soba. .

## 2008 Nuuri Neɛbo
Ba da la neԑ la nuuri a ko Gyan-Baffour ka o la maaleŋ e a begemaala a ko a Wenchi Gbandige a yuoni 2008 Ghana zaa nu-neԑ baaroo poͻ. O la maaleŋ are ko la o gbandige deme a begemaale die anuu a Republic of Ghana anaare soba poͻ. o da die la ane noba 18,516 a yi noba 32,573 naŋ neԑ ba nuuri soŋ. A ŋaa da are ko la 56.84%  noba naŋ neԑ ba nuuri soŋ poͻ. O da nyԑ la zunoͻ kyԑ bare o dataare Yaw Osei Agyei naŋ da are a Kataweԑ Naa yuori eŋԑ, Akotia Kwaky Thompson naŋ da are ko a Democratic Freedom Party ane Abdul-Latif Omaru Abdullamy meŋ da are a Convention People's Party yuori eŋԑ le. A bama zaa da nyԑ la noba 13,495 nuuri, 284 nuuri ane 278 naŋ kyontutaa a lԑ . A ŋaa da are ko la 41.43%, 0.87% ane 0.85% noba naŋ neԑ ba nuuri soŋ poͻ. Gyan-Baffour da die la a Wͻͻ Naa yuori eŋԑ. O gbandige da poͻ la a  begemaale kogiri pie ne ayoͻbo a Wͻͻ Naa naŋ da de a yi a kogiri lezare ne anaare poͻ a Brong Ahafo Irigyin a Ghana poͻ. A zaa poͻ, a Wͻͻ Naa da taa la begemaaleba fēē naŋ kͻͻ ne ayopoi a yi ne kogiri turi ane lezare ne pie kogiri poͻ a begemaale die anuu a republic of Ghana anaare soba.

## 2012 Nuuri Neɛbo
A 2012 begemaaleba nu-neԑ wagere, Gyan-Baffour da nyԑ la 50.83% noba naŋ neԑ ba nuuri soŋ ka la vԑŋ ka o da daa o dataare Yaw Osei Agyei naŋ da e a Kataweԑ begemaala kpamkpiri-ŋmeԑrԑ, Ebenezer Gyimah Koomson naŋ da are ko a Progressive Peoples' Party ane Jacob Steve Kojo Akasampah Gyan meŋ naŋ da are ko National Democratic Party lͻͻ.

## Begemaaleba Kͻmatiiri
O naŋ da waa economist, Gyan-Baffour da maŋ zeŋ la begemaaleba Kͻmatiiri naŋ pukyaare. Aseŋ: Special Budget Kͻmatii; Trade, Industry ane Tourism Kͻmatii; Sakuuri Kͻmatii; Poverty Reduction Kͻmatii; ane neԑ naŋ da kaara a Special Budget Kͻmatii.

## O Minisita Iribu
A January kyuu beri pie ne ayi daare, 2017 poͻ, a Ghana Yidaandͻͻ Nana Akuffo-Addo da iri o la ka a maale o ka o e yelsԑgere minisita. A Yidaandͻͻ da maŋ boͻre o la "gyeremԑ soba naŋ e economist ane neԑ naŋ taa bammo meŋԑ naŋ da e a nenzu a ko a National Development Planning Commission". Ba da ko o la kpeõŋ ka o leԑre a Wͻͻ Naa nu-neԑ yelyaga gane a eŋ tontonne, yel-erre naŋ na taa paaloŋ ziyuo yԑlԑ.

## Yԑlԑ Peԑroo Ane So-emmo
A Appointments Kͻmatii naŋ be a begemaale dieŋ da peԑre o la yԑlԑ February kyuu, 2017 poͻ. A peԑroo vuoŋ, o da yeli ko la a Kͻmatii noba ka Ghana ba boͻrͻ yuomo lazaayi ziyuo yelsԑgere ka a lԑ maŋ taa la kpeԑŋaa kaŋa bale.  O nyaabo da la ka a yelsԑgere da seka a maŋ e ŋmaa lԑ naŋ na soŋ ka a ziyuo yԑlԑ ta e begeraa a Ghana poͻ. A kͻmatii noba da sage de o la ka  o e a minisita a ko a Ghaana paaloŋ deme o naŋ da wa tõͻ iri a nͻԑ zaa a seŋ la a kͻmatii naŋ da boͻrͻ. A Ghana Yidaandͻͻ Akuffo-Addo da so o la eŋ February beri pie ne yeni daare, 2017 poͻ.

## Kpaaroŋ Ane Ziiri Tuubu
Gyan-Baffour e la neԑ naŋ tuuro a Institute of Chartered Economists of Ghana. O poͻ la a Ghana Gͻbenԑnte Agencies tԑԑ tԑԑ poͻ a te laŋe ne a Ghana libie die, Council a ko Scientific ane Industrial Research ane a Ghana Institute of Management ane Public Administration.

## Meŋԑ Nyͻvore
George Gyan-Baffour de la pͻge ka ba taa biiri banaare. O e la Laŋesoŋ mesa Kirista bie a Ghana poͻ. 

## Sommo Yizie